CELEX: 62020TN0493
Language: da
Date: 2020-07-28 00:00:00
Title: Sag T-493/20: Sag anlagt den 28. juli 2020 — Sfera Joven mod EUIPO — Koc (SFORA WEAR)

28.9.2020   
            
            
               DA
            
            
               Den Europæiske Unions Tidende
            
            
               C 320/27
            
         
      Sag anlagt den 28. juli 2020 — Sfera Joven mod EUIPO — Koc (SFORA WEAR)
      (Sag T-493/20)
      (2020/C 320/58)
      Stævningen er affattet på spansk
      
         Parter
      
      
         Sagsøger: Sfera Joven, SA (Madrid, Spanien) (ved advokat J.L. Rivas Zurdo)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Andrzej Koc (Kobyłka, Polen)
      
         Oplysninger vedrørende sagen for EUIPO
      
      
         Ansøger af det omtvistede varemærke: Andrzej Koc
      
         Det omtvistede varemærke: Ansøgning om EU-ordmærket SFORA WEAR — registreringsansøgning nr. 15 853 245
      
         Sagen for EUIPO: Indsigelsessag
      
         Den anfægtede afgørelse: Afgørelse truffet den 15. maj 2020 af Første Appelkammer ved EUIPO (sag R 2030/2019-1)
      
         Påstande
      
      
                  —
               
               
                  Den anfægtede afgørelse annulleres, for så vidt som den, idet indsigerens klage afvises, stadfæster indsigelsesafdelingens afgørelse i indsigelsessag B 2 834 862 og anerkender, at EU-varemærke nr. 15 853 245, SFORA WEAR (ordmærke), delvis kan registreres for visse varer i klasse 18 og 25, som det adskiller fra andre varer.
               
            
                  —
               
               
                  Modparten eller modparterne tilpligtes at betale sagsomkostningerne.
               
            
         Anbringender
      
      
                  —
               
               
                  Utilstrækkelig bedømmelse af beviserne for brug af det varemærke, som indsigelsen er støttet på, og tilsidesættelse af artikel 10, stk. 4, i Kommissionens delegerede forordning (EU) 2018/625.
               
            
                  —
               
               
                  Tilsidesættelse af artikel 8, stk. 1, litra b), i Europa-Parlamentets og Rådets forordning (EU) 2017/1001 og tilsidesættelse af de kriterier for klassificering, som er fastsat i Nicearrangementet vedrørende international klassificering af varer og tjenesteydelser til brug ved registrering af varemærker af 15. juni 1957 (som senest ændret) samt de vejledende bemærkninger hertil og WIPO’s analyse af denne klassificering.